polyglot-tagger/wikipedia-language-snippets-filtered huggingface dataset:
నావిక్ 7 ఉపగ్రహాల సమాహారం. వీటిలో మూడు భూస్థిర కక్ష్యలో ఉంచగా, మిగిలిన నాలుగింటిని భూసమవర్తన కక్ష్యలో ప్రవేశపెట్టారు. నేటి వరకూ నావిక్ శ్రేణిలో భాగంగా ప్రయోగించిన మొత్తం ఉపగ్రహాలు 9. కాగా పూర్తిస్థాయిలో పనిచేస్తున్నవి 7 మాత్రమే. మొత్తం ఉపగ్రహాల జాబితా ఇది:
సెల్‌ఫోన్లు ఇతర పరికరాల ద్వారా నావిక్ నావిగేషన్ సౌకర్యాలు అందుబాటులోకి రావడంతోపాటు వైమానిక, నౌకాయాన రంగాలకు, రక్షణ, పౌర సేవలకూ ఐఆర్‌ఎన్‌ఎస్‌ఎస్ ఎంతో ఉపయోగము.
దక్షిణ భారతదేశంలో పురాతనమైన, ప్రముఖమైన వైష్ణవ ఆలయాల్లో ఇది ఒకటి. ఈ ఆలయ చరిత్ర చాలా సుప్రసిద్ధమైనది. కావేరి నదిలో ఒక ద్వీపం వంటి దానిలో ఉండే ఈ ఆలయం ఎన్నో ముస్లిం, యూరోపియన్ రాజుల దండయాత్రలకు గురైంది. ఈ ఆలయ ముఖద్వారమైన రాజగోపురం దాదాపు 13 సెంట్ల విస్తీర్ణంలో ఉంది. ఈ గోపురం ఎత్తు 237 అడుగులు కావడం మరో విశేషం. ఈ గోపురానికి 11 అంతస్తులు ఉన్నాయి. తమిళ నెల మార్గళి లో జరిగే 21 రోజుల పాటు జరిగే ఉత్సవంలో దాదాపు పది లక్షల మంది పాల్గొంటారు. శ్రీరంగంలోని ఈ దేవాలయాన్ని ప్రపంచంలోని అతిపెద్ద హిందూ ఆలయంగా పేర్కొంటారు. నిజానికి కంబోడియాలోని అంగ్కోర్ వాట్ ఉన్నా, ప్రస్తుతం అది బౌద్ధ దేవాలయంగా మారిపోయింది. ఈ దేవాలయం 156 ఎకరాల్లో 4,116 మీటర్ల చుట్టుకొలతతో భారతదేశంలోనే అతి పెద్ద ఆలయంగా నిలిచింది. అలాగే ప్రపంచంలోనే అతి పెద్ద మత ప్రదేశంగా ప్రసిద్ధి చెందింది.
శ్రీరంగనాథస్వామి ఆలయం, తమిళనాడు రాష్ట్రంలోని తిరుచిరాపల్లిలో ఉన్న శ్రీరంగంలో ఉంది. ఈ గుడిని తిరువరంగం అని కూడా పిలుస్తారు. ఈ ఆలయంలోని ప్రధాన దైవం విష్ణువు. ఈ ఆలయాన్ని తమిళ నిర్మాణ శైలిలో నిర్మించారు. ఈ గుడి గురించి ప్రాచీన తమిళ సాహిత్యమైన తివియ ప్రబంధంలో వివరించారు. ఈ గ్రంథంలో 6 నుంచి 9వ శతాబ్దం వరకు ఉన్న ఆళ్వారుల గురించి రాశారు. ఈ క్షేత్రాన్ని విష్ణువుకు ప్రీతికరమైన 108 దివ్య దేశాలలో ఒకటిగా పరిగణిస్తారు వైష్ణవులు. ఈ ఆలయంలో తెంకలై సంప్రదాయంలో పూజాధికాలు జరుగుతాయి.
కావేరి, కోలెరూన్ లేదా కొల్లిదంల ద్వారా రూపుదిద్దుకున్న ఓ చిన్న ద్వీపంవద్ద ఈ ఆలయం వెలసింది. 108 ప్రధాన విష్ణు దేవాలయాల్లో ఈ ఆలయం మొదటిదిగా, అత్యంత ప్రధానమైనదిగా ఇది ప్రాచుర్యం పొందుతోంది. ఆలయ ప్రాంగణం 156 ఎకరాల్లో విస్తరించి ఉంటుంది. దీనికి ఏడు ప్రహరీలు ఉన్నాయి. ఈ ప్రహరీలు దృఢమైన, భారీ బురుజులున్న గోడలతో నిర్మించబడ్డాయి. ఆలయ గర్భగుడి చుట్టూ ఇవి ఆవరించి ఉంటాయి. అన్ని ప్రాకారాల్లో ఉన్న 21 బ్రహ్మాండమైన స్తంభాలు సందర్శకులను ఆకట్టుకుంటాయి.
ఇతడు ఉత్తరప్రదేశ్‌, ఝాన్సీకి చెందిన చిర్‌గావ్ గ్రామంలో గహోయి వర్గానికి చెందిన కంకనే తెగలో జన్మించాడు. ఇతని పూర్వీకులది సంపన్న జమీందారీ కుటుంబం కానీ ఇతడు జన్మించే కాలానికి ఆస్తి పూర్తిగా కరిగి పోయింది. ఇతని తండ్రి పేరు సేథ్ రామ్‌చరణ్ గుప్త, తల్లి పేరు కాశీబాయి. , . , , . . 1895.
మైథిలీ శరణ్ గుప్త ఆధునిక హిందీ కవులలో ఎన్నదగిన వాడు. అప్పటి వరకు హిందీ కవులందరూ ఉపయోగిస్తున్న వ్రజభాషకు భిన్నంగా ఇతడు వ్యవహారిక ఖరీబోలీ మాండలికంలో కవిత్వం చెప్పడం ప్రారంభించాడు. ఇతడు భారతదేశపు మూడవ అత్యున్నత పౌర పురస్కారం పద్మభూషణ్‌ను స్వీకరించాడు. భారత స్వాతంత్ర్య సంగ్రామ సమయంలో ప్రముఖంగా పేర్కొనబడిన ఇతని పుస్తకం భారత భారతి ఇతనికి మహాత్మా గాంధీ చేత "రాష్ట్రకవి" బిరుదును సంపాదించి పెట్టింది.
'భక్త సింగ్ చబ్రా' " భారతదేశంలో, దక్షిణ ఆసియాలోని ఇతర ప్రాంతాలలో క్రైస్తవ మత ప్రబొదకులు . వారు తరచుగా చర్చ్ ఉద్యమం, సువార్త సందర్భోచితీకరణ యొక్క అత్యంత ప్రసిద్ధ బైబిల్ ఉపాధ్యాయులు, బోధకుల, మార్గదర్శకులు ఒకటిగా భావిస్తారు. భారతీయ సంప్రదాయాల ప్రకారం, వారు క్రైస్తవమత సామ్రాజ్యంలో ""21 వ శతాబ్దపు ఎలిజా అని కూడా పిలుస్తారు. తన స్వీయచరిత్ర ప్రకారం, 1929 లో కెనడాలో ఇంజనీరింగ్ విద్యార్థిగా ఉన్నప్పుడు బఖ్ట్ సింగ్ మొదట ప్రేమ, ఉనికిని అనుభవించాడు. ఇంతకు ముందు అతను బైబిల్ను చీల్చి, క్రైస్తవ మతానికి తీవ్రంగా వ్యతిరేకించాడు, క్రిస్టియన్. అతను భారతదేశం యొక్క మొట్టమొదటి సువార్తికుడు, బోధకుడు, చర్చ్లను స్థాపించి, హెబ్రోన్ మంత్రిత్వ శాఖలను స్థాపించిన దేశవాళీ చర్చి రైతు. అతను భారతదేశంలో ప్రపంచవ్యాప్త దేశీయ చర్చి-నాటడం ఉద్యమాన్ని ప్రారంభించాడు, అది చివరికి 10,000 కంటే ఎక్కువ స్థానిక చర్చిలను చూసింది. భక్తసింగ్, హైదరాబాద్ లోని హేబ్రోన్ ప్రార్ధన మందిరము నందు,2000 సెప్టెంబరు 17 న మరణించాడు. అతను 97 సంవత్సరాలు జీవించారు.
భక్త సింగ్జ, బ్రిటిష్ ఇండియా పంజాబ్ లో 1903 జూన్ 06 న జన్మించారు. వీరి తల్లిదండ్రులు లాల్ జవహర్ మల్, లక్ష్మి బాయి జోయా. వీరి తల్లిదండ్రులు సిక్కు మతాన్ని భక్తి శ్రద్ధలతో ఆచరించేవారు. అతను క్రైస్తవ మిషనరీ పాఠశాలలో చదువుకున్నాడు. అతను సిక్కు ఆలయం ద్వారా సామాజిక కార్యక్రమంలో చురుకుగా పాల్గొన్నాడు. అతను 1915 జూన్ 6 న 12 సంవత్సరాల వయస్సులో రామబాయిని వివాహం చేసుకున్నాడు. పంజాబ్ యూనివర్శిటీ నుండి పట్టభద్రుడైన తరువాత అతను 1926 లో ఉన్నత విద్య కోసం ఇంగ్లాండ్ వెళ్లాడు. అక్కడ కింగ్స్ కాలేజీలో వ్యవసాయ ఇంజనీరింగ్ను అభ్యసించాడు. భక్త సింగ్ క్రైస్తవ మతము చేత ప్రభావితుడు అవుతాడు అని అనుమానంతో అతని తల్లిదండ్రులకు అతను ఇంగ్లాంగ్ వెళ్ళుటకు ఇష్టపడలేదు. భక్త సింగ్, తాను క్రైస్తవ మతమును స్విఖరించను అని అతని తల్లిదండ్రులకు ప్రమాణం చేసాడు.
1941 లో పర్వతప్రాంతంలో ప్రార్థనలో ఒక రాత్రి గడిపిన తరువాత నూతన నిబంధన సూత్రాలపై సమీకృత స్థానిక సమావేశాలు ప్రారంభించబడ్డాయి. 1941 లో మద్రాసులో లెవిటికాస్ 23 పై ఆధారపడిన అతని మొదటి "పవిత్ర కన్వొకేషన్"ను ఆయన నిర్వహించారు. దీని తరువాత, సమావేశాలు ప్రతి సంవత్సరం జరిగాయి దక్షిణాన మద్రాస్, హైదరాబాదులో, అహ్మదాబాద్, కాలింపాంగ్ల్లో ఉత్తర ప్రాంతంలో ఉన్నాయి.హైదరాబాదులో ఎప్పుడూ 25,000 మంది పాల్గొనేవారికి ఇది పెద్దది. వారు పెద్ద గుడారాలలో తింటారు, నిద్రపోతారు, తెల్లవారగా మొదలయ్యే సమావేశాలు, రాత్రి పూట ఆలస్యంగా ప్రార్థన, ప్రశంసలు, బోధనల కోసం ఒక పెద్ద కంచె పండంలో కలుస్తారు. అతిథుల సంరక్షణ, దాణాను స్వచ్ఛంద సేవకులు నిర్వహించారు. సమావేశాల కోసం ఖర్చులు స్వచ్ఛంద సమర్పణలు ఇవ్వబడ్డాయి; ఏ విజ్ఞప్తులు జారీ కాలేదు.
ఇంగ్లాండ్ వెళ్ళిన కొంత కాలానికి అతను పస్చయత సంస్కృతి ప్రభావము చేత వారి కేశాలను క్షవరించుకునారు. ఇది వారి సిక్కు మతానికి పూర్తిగా విరుద్ధం. 1929 లో లండన్ లోని కింగ్స్ కళాశాల నుంచి తన అగ్రికల్చర్ ఇంజనీరింగ్ విద్యనూ కొనసాగించటానికి కెనడాలోని మానిటోబా విశ్వవిద్యాలయానికి చేరారు. అక్కడ జాన్, ఎడిత్ హేవార్డ్ లు స్నేహం లభించింది. వారి ద్వారా భక్త సింగ్ వారితో చర్చికు వెళ్ళటం, బైబిల్ చదవటం ఆచరించారు. అలా కొంతకాలం తరువాత పూర్తిగా క్రైస్తవునిగా మారి 1932 లో వాన్కోవర్, బ్రిటిష్ కొలంబియాలో ఫిబ్రవరి 4 వ తేదిన బాప్తీసం తీసుకున్నారు.
1933 లో భక్తసింగ్, భారతదేశం తరిగి వచ్చి బొంబాయిలో అతని తల్లిదండ్రులను కలుసుకున్నాడు. అతను ఒక లేఖ ద్వారా తన మార్పిడి గురించి తన తల్లిదండ్రులకు ముందుగానే తెలియజేశాడు. అయిష్టంగా, వారు అతనిని అంగీకరించి, అతని కుటుంబ సభ్యుల గౌరవార్థం దానిని రహస్యంగా ఉంచమని కోరారు. అతను తిరస్కరించిన తరువాత, వారు అతనిని విడిచిపెట్టారు. అకస్మాత్తుగా ఆయన నిరాశ్రయులయ్యారు.కానీ అతను బొంబాయి వీధులలో బోధించటం మొదలుపెట్టాడు. త్వరలో అతను పెద్ద సమూహాలను ఆకర్షించటం మొదలుపెట్టాడు.
భక్త సింగ్ వలసరాజ్యం భారతదేశం అంతటా ఒక మండుతున్న దేశస్థుడైన బోధకుడు, పునరుద్ధరణకర్తగా మాట్లాడటం మొదలుపెట్టాడు.అతను మొదట స్వతంత్ర కావడానికి ముందు ఆంగ్లికన్ సువార్తికునిగా బోధించాడు. "మార్టిన్బర్ యునైటెడ్ ప్రెస్బిటేరియన్ చర్చ్ ను భారత ఉపఖండంలోని చర్చి చరిత్రలో అత్యంత ముఖ్యమైన ఉద్యమాలలో ఒకటిగా నిలిపిన 1937 పునరుద్ధరణలో సింగ్ పాత్ర" అని సైమన్ & స్చుస్టర్ మక్మిల్లన్ ప్రచురించిన క్రిస్టియన్ మిషన్స్ యొక్క బయోగ్రాఫికల్ డిక్షనరీలో డాక్టర్ జోనాథన్ బోంక్ 1998 లో.
పంజా సినిమా తరువాత మరో ప్రపంచం అనే షార్ట్ ఫిలింలో నటించాడు. ఆ షార్ట్ ఫిలిం బాగా పాపులర్ అయ్యి, దయానంద్ కు మంచి గుర్తింపు వచ్చింది. అటుతర్వాత పంజా నిర్మాత నీలిమ తిడుమలశెట్టి ప్రోత్సాహంతో అలియాస్ జానకి కి దర్శతక్వం చేసే అవకాశం లభించింది. 2012, డిసెంబర్ 12 రోజున అధికారికంగా డైరెక్టర్ అయ్యాడు. 2013 జనవరి 1న రిలీజ్ చేసిన ట్రైలర్‌కు మంచి రెస్సాన్స్ వచ్చింది. 2013 ఉత్తమ దర్శకుడిగా నంది అవార్డు అందించింది.
దయానంద్ 1975, ఫిబ్రవరి 4న డా. అంజిరెడ్డి, భారతమ్మ దంపతులకు తెలంగాణ రాష్ట్రం, హైదరాబాద్ లోని అంబర్ పేటలో జన్మించాడు. తండ్రి రిటైర్డు ప్రభుత్వ ఉద్యోగి. దయానంద్, హైదరాబాదులోని మధు ఫిలిం ఇన్‌స్టిట్యూట్‌లో శిక్షణ పొందాడు. డిగ్రీ చదివిన తర్వాత మధు ఫిల్మ్ ఇన్సిట్యూట్ లో డిప్లొమా ఇన్ యాక్టింగ్ చేశాడు. హైదరాబాద్ లోని తెలుగు విశ్వవిద్యాలయం లోని రంగస్థల కళలశాఖలో ఎం.ఏ. చదివాడు.
పవన్ కల్యాణ్ క్రియేటివ్ వర్క్స్‌లో 10 సంవత్సరాలపైగా పనిచేశాడు. ఖుషి సినిమాకి అప్రెంటీస్‌గా చేరి, పవన్ నటించిన జానీ, గుడుంబా శంకర్, అన్నవరం, పంజా సినిమాలలో నటించాడు. సినిమాకు సంబంధించిన అన్ని డిపార్ట్మెంట్లపై అవగాహనకోసం దర్శకత్వం శాఖ పనిచేశాడు. గుడుంబా శంకర్ సినిమా తర్వాత స్టోరి, స్క్రీన్ ప్లే రాసుకొని డిజిటల్ ఫార్మాట్‌ లో ఎక్స్ పరిమెంటల్‌గా ఓ థ్రిల్లర్ సినిమా చేశాడు.
దయానంద్ రెడ్డి తెలంగాణ రాష్ట్రానికి చెందిన తెలుగు సినిమా దర్శకుడు, నటుడు. 2013లో వచ్చిన అలియాస్ జానకి చిత్రానికి దర్శకత్వం వహించి తెలుగు సినీరంగంలోకి దర్శకుడిగా అడుగుపెట్టాడు. 2013 సంవత్సరానికి గానూ ఉత్తమ దర్శకుడిగా నంది అవార్డు అందుకున్నాడు. అంతేకాకుండా అనేక సినిమాల్లో ప్రధాన పాత్రల్లో నటించాడు.ఆయన 2016లో సిద్దార్థ సినిమాకు దర్శకత్వం వహించాడు.
పవన్ కల్యాణ్ స్వీయ దర్శకత్వంలో ఏ.ఎం.రత్నం నిర్మాతగా, ఏ.ఆర్.రెహమాన్ సంగీతంలో ప్రారంభమైన సత్యాగ్రహి అనే సినిమాకు కథా చర్చలలో పాల్గొన్నాడు. అనంతరం అన్నవరం, జల్సా, కొమురం పులి సినిమాలకు పనిచేశాడు. గాయం-2 సినిమాకు కోడైరెక్టర్‌గా పనిచేశాడు. బసంతి, రౌడీ ఫెలో, ముకుంద, బంగారు పాదం, దరువు మొదలైన సినిమాలలో నటించాడు.
డిగ్రీ పూర్తికాగానే నటుడిగా రాణించాలని సినీ పరిశ్రమకు వచ్చాడు. పాఠశాల స్థాయినుంచే నాటకాలు వేస్తుండేవాడు. మధు ఫిలిం ఇనిస్టిట్యూట్‌లో 95-96 బ్యాచ్‌లో చేరి శిక్షణ పొందాడు. అనంతరం తెలుగు విశ్వవిద్యాలయం లో ఎం.ఎ. చదివాడు.
లాండ్ లైన్ టెలిఫోన్, మొబైల్ ఫోన్ మొదలైన సౌకర్యాలు ఉన్నాయి. పబ్లిక్ ఫోన్ ఆఫీసు గ్రామానికి 5 కి.మీ. లోపు దూరంలో ఉంది. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి. గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. ట్రాక్టరు సౌకర్యం గ్రామానికి 5 కి.మీ. లోపు దూరంలో ఉంది. ప్రైవేటు బస్సు సౌకర్యం గ్రామానికి 5 నుండి 10 కి.మీ. దూరంలో ఉంది. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
గ్రామంలో ప్రభుత్వ ప్రాథమిక పాఠశాలలు ఐదు ఉన్నాయి. సమీప బాలబడి, మాధ్యమిక పాఠశాల‌లు అంజూరులోను, ప్రాథమికోన్నత పాఠశాల సురమాలలోనూ ఉన్నాయి.
సమీప జూనియర్ కళాశాల కుమార వెంకట భూపాలపురంలోను, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల‌లు శ్రీకాళహస్తిలోనూ ఉన్నాయి. సమీప మేనేజిమెంటు కళాశాల శ్రీకాళహస్తిలోను, వైద్య కళాశాల, పాలీటెక్నిక్‌లు తిరుపతిలోనూ ఉన్నాయి. సమీప వృత్తి విద్యా శిక్షణ పాఠశాల శ్రీకాళహస్తిలోను, అనియత విద్యా కేంద్రం కుమార వెంకట భూపాలపురంలోను, దివ్యాంగుల ప్రత్యేక పాఠశాల తిరుపతి లోనూ ఉన్నాయి.
వెంకటాపురం @ జి.కండ్రిగ తిరుపతి జిల్లా, కుమార వెంకట భూపాలపురం మండలం లోని గ్రామం. ఇది మండల కేంద్రమైన కుమార వెంకట భూపాలపురం నుండి 21 కి. మీ. దూరం లోను, సమీప పట్టణమైన శ్రీకాళహస్తి నుండి 15 కి. మీ. దూరంలోనూ ఉంది.
ఆయన కుటుంబ నేపధ్యం పేదరికంతో కూతుకొని ఉన్నందున వారి ఇండ్లలో విద్యుత్ సౌకర్యం తన ఇంటర్మీడియట్ విద్య పూర్తి చేసిన వరకు లేదు. తరువాత రేగులపాడులో ఆయన ఉపాధ్యాయునిగా జాయిన్ అయిన తరువాత ఆ పాఠశాలలో విద్యార్థులకు ప్రథమచికిత్సా సౌకర్యం కూడా లేదు. అపుడు ఆయన స్వంతగా ప్రథమ చికిత్సా సౌకర్యాన్ని పాఠశాలకు అందించి తన సేవలనందించాడు. ఆయన తెలుగు మాధ్యమంలొ చదివినందున, దూరవిద్యలో డిగ్రీ పూర్తిచేసినందున యూనియన్ పబ్లిక్ సర్వీసు కమీషన్ లో ప్రవేశించుటకు యోగ్యుడు కాడని అవమానింపబడ్డాడు. గోపాలకృష్ణ కుటుంబం పాతికేళ్లుగా గ్రామంలో సామాజికంగా అనేక ఇబ్బందులు ఎదుర్కొంటోంది. వాటన్నింటినీ అధిగమిస్తూనే అప్పారావు దంపతులు తమకున్న అర ఎకరం భూమితో పాటు మరో నాలుగు ఎకరాలు కౌలుకు తీసుకొని వ్యవసాయంతో కుటుంబాన్ని నెట్టుకొచ్చారు. ముగ్గురు పిల్లలను అనేక కష్టాలకోర్చి చదివించారు. తమ తల్లిదండ్రుల కష్టాలు తీర్చాలన్నా, సమాజంలో అలాంటివారికి అండగా ఉండాలన్నా గ్రూప్‌–1 అధికారి కావాలనేదీ గోపాలకృష్ణ లక్ష్యం. యు.పి.ఎస్.సి పరీక్షలను సాధించలేడని ప్రజలు విమర్శించారు. అందువలన ఎలాగైనా సాధించాలనే పట్టుదలలో ఆయన చదివి ఆ లక్ష్యాన్ని సాధించాడు.
ఆయన శ్రీకాకుళం జిల్లా పలాస-కాశీబుగ్గ మున్సిపాలిటీ ఆరోవార్డు అయిన పారసంబ గ్రామానికి చెందిన అప్పారావు, రుక్మిణమ్మ దంపతులకు రెండవ కుమారునిగా జన్మించాడు. ఆయన తండ్రి వ్యవసాయ కూలీ. వారి పెద్ద కుమారుడు కోదండరావు పశ్చిమగోదావరి జిల్లా భీమవరంలో ఎస్‌బీఐ మేనేజర్‌గా పనిచేస్తున్నారు. కుమార్తె ఊర్వశి డిగ్రీ చదివింది. గోపాలకృష్ణ స్వగ్రామంలోని ఎంపీపీ పాఠశాలలోనే ఒకటి నుంచి 5వ తరగతి వరకు చదివాడు. ఆరో తరగతి నుంచి పదో తరగతి వరకు బ్రాహ్మణతర్ల జిల్లా పరిషత్‌ హైస్కూల్‌లో చదువు పూర్తి చేసాడు. ఇంటర్మీడియెట్‌ పలాస ప్రభుత్వ జూనియర్‌ కళాశాలలో పూర్తి చేశారు. 2006 సంవత్సరంలో టీటీసీ ర్యాంకు సాధించి పశ్చిమ గోదావరి జిల్లా దూబచర్ల డైట్‌లో ఉపాధ్యాయ శిక్షణ పొందారు. డీఎస్సీ–2007లో ప్రతిభ చూపించి ఉపాధ్యాయుడిగా ఎంపికయ్యారు. తొలుత శిలగాం పాఠశాలలో పనిచేశాడు. ప్రస్తుతం జిల్లాకు “ఉప కలెక్టర్”గా సేవలు అందింస్తున్నాడు. ఆయన విజయనగరం లోని మహారాజా కళాశాలలో దూరవిద్యలో బిఎస్సీ పూర్తిచేసాడు.
ఆయన 11 సంవత్సరాల పాటు ఆ పరీక్షలో సాధించడానికి కృషిచేసాడు. ఈ విషయం వారి తల్లి దండ్రులకు తెలియదు. వారు తమ కుమారుడు ఒక ఉపాధ్యాయడిగా మాత్రమే వారికి తెలుసు. ఆయన పాఠశాల విద్య, ఇంటర్మీడియట్ విద్యను తెలుగు మాధ్యమంలో పూర్తిచేసాడు. ఆయన సివిల్స్ లో తెలుగు సాహిత్యాన్ని ఆప్షనల్ గా ఎన్నుకున్నాడు. ఆయన యు.పి.ఎస్.సి యొక్క పర్సనాలిటీ పరీక్షను కూడా తెలుగు లోనే పూర్తిచేసాడు. తెలుగు అనువాదకుని సహాయంతో ఆయన ఇంటర్వ్యూ పూర్తిచేసాడు. "యు.పి.ఎస్.సి లో మూడవ ర్యాంకు సాధించిన ప్రతిభావంతుడు అయిన వ్యక్తి ఆంధ్రప్రదేశ్ లోని బాగా వెనుకబడిన ప్రాంతానికి చెందినవాడని, ఆయన తమ ఇనిస్టిట్యూట్ లో మాక్ ఇంటర్వ్యూలో కూడా పాల్గొన్నాడని" హైదరాబాదు లోని బ్రైన్ ట్రీ ఇండియా కోచింగ్ సెంటర్ డైరక్టరు అయిన డా.గోపాలకృష్ణ అన్నారు.
3వ ర్యాంకు తెచ్చుకున్న ఆయన తనకు ఎవ్వరూ కోచింగ్‌ ఇవ్వడానికి ముందుకు రాలేదని కన్నీళ్లు పెట్టుకున్నాడు. కానీ ఇదే ఏడాది సివిల్స్‌ ఫలితాల్లో 167వ ర్యాంక్‌ సాధించిన మల్లవరపు బాల లత గోపాలకృష్ణ తన శిష్యుడని, అతనికి నేను కోచింగ్‌ ఇచ్చానని నా విద్యార్ధి సివిల్స్‌కు ఎంపిక కావడం నాకు గర్వంగా ఉందని అతనితో కలిసి ఉన్న ఫొటో ఫేస్‌బుక్‌లో పోస్ట్‌ చేసింది.
రోణంకి గోపాలకృష్ణ 2016 సివిల్ సర్వీసు పరీక్షలలో మూడవ ర్యాంకు సాధించిన వ్యక్తి. ఆయన 11 సంవత్సరాల సుదీర్ఘ కృషి ఫలితంగా ఈ విజయాన్ని నాల్గవ పర్యాయంలో సాధించాడు.
ఆనందం 2001లో విడుదలైన తెలుగు చలనచిత్రం. శ్రీను వైట్ల దర్శకత్వం వహించిన ఈ చిత్రంలో జై ఆకాశ్, రేఖ వేదవ్యాస్, తనికెళ్ల భరణి, బ్రహ్మానందం నటించగా, దేవిశ్రీ ప్రసాద్ సంగీతం అందించారు. ఉషా కిరణ్ మూవీస్ పతాకంపై రామోజీరావు నిర్మించిన ఈ చిత్రం విజయంతోపాటు, విమర్శకుల ప్రశంసలు అందుకుంది. తమిళ, కన్నడ భాషలలో పునర్నిర్మించబడింది. అన్ని భాషల్లోనూ రామోజీ రావు ఈ చిత్రాన్ని నిర్మించాడు.
బీహార్‌ కేంద్రంగా తాను నాయకత్వం వహిస్తున్న పార్టీ యూనిటీని ఆంధ్రప్రదేశ్‌ కేంద్రంగా పనిచేస్తున్న పీపుల్స్‌వార్‌లో 1998లో సన్యాల్‌ విలీనం చేశారు. బిహార్‌లో బలపడిన మావోయిస్టు కమ్యూనిస్టు సెంటర్‌ , దండకారణ్యంలో నిలదొక్కుకున్న పీపుల్స్‌వార్‌ కలిసి. 2004లో మావోయిస్టు పార్టీగా అవతరించడంలో కీలక భూమిక సన్యాల్‌దే. అప్పటి పీపుల్స్‌వార్‌ తరఫున ఎంసీసీతో విలీన చర్చలు జరిపిన బృందానికి సన్యాల్‌ నాయకత్వం వహించారు. నిజానికి, అప్పటికి ఎంసీసీ, పీపుల్స్‌వార్‌ మధ్య సంకుల సమరం సాగుతుండేది. బిహార్‌పై పట్టుకోసం ఇరు పార్టీలూ పరస్పర హత్యలు, అపహరణలకు పాల్పడుతుండేది. ఈ పరిస్థితిని మార్చి, ఎంసీసీని చర్చలకు ఒప్పించి, విలీనం దాకా నడిపించింది సన్యాలేనని చెబుతారు. ఈ విలీనఠింతో ఏర్పడిన మావోయిస్టు పార్టీలో పొలిట్‌బ్యూరోకు ఎన్నికయి, 2005లో అరెస్టు అయ్యేదాకా కొనసాగారు.
అవిభక్త బెంగాల్‌లోని బోగ్రా గ్రామంలో భూస్వామ్య కుటుంబంలో జన్మించిన నారాయణ సన్యాల్‌, ఉద్యమ కాలంలో అనేకమంది ఆసాములను హత్యచేసిన ఘటనల్లో పాల్గొన్నారు. 1940లో ఆయన కుటుంబం కోల్‌కతాలో స్థిరపడింది. తండ్రి ప్రముఖ కాంగ్రెస్‌ నాయకుడు. సరోజినీదేవి సహా ఎందరో కాంగ్రెస్‌ ప్రముఖులతో ఆయనకు దగ్గర సంబంధాలున్నాయి.
అందరు బెంగాలీ యువకుల్లాగే ఫుట్‌బాల్‌ క్రీడని ఇష్టపడిన సన్యాల్‌, యూనియన్‌ బ్యాంక్‌ ఆఫ్‌ ఇండియా కోల్‌కతా శాఖలో ఉద్యోగం చేశారు. 1967లో చారు మజూందర్‌ పిలుపుతో వసంత మేఘ గర్జనగా పిలిచే, నక్సలైట్‌ ఉద్యమం మొదలుకావడంతోనే. ఉద్యోగాన్ని వదిలి సన్యాల్‌ ఉద్యమంలోకి వచ్చారు. బిహార్‌లో సత్యనారాయణ సింగ్‌తో కలిసి సీపీఐ పార్టీలో పనిచేశారు.
నారాయణ సన్యాల్‌ అలియాస్‌ ఎన్‌ ప్రసాద్‌ అలియాస్‌ విజయ్‌ పేరిట ఆంధ్రప్రదేశ్‌ కమిటీల్లో పనిచేశారు. ఈ క్రమంలో 2005 జనవరి మూడో తేదీన ఖమ్మం జిల్లా భద్రాచలం వెళ్లారు. ఆర్టీసీ బస్టాండ్‌లో సన్యాల్‌ బస్సు కోసం ఎదురుచూస్తుండగా, పోలీసులు అరెస్టు చేశారు. ఛత్తీ్‌సగఢ్‌లోని రాయపూర్‌లో అరెస్టు చూపించి, జైలుకు పంపించారు. అరెస్టు సమయంలో ఆయన నుంచి ఎంఎం పిస్టల్‌ స్వాధీనం చేసుకొన్నారు. చాలాకాలం వరంగల్‌ సెంట్రల్‌ జైలులో సన్యాల్‌ గడిపారు. నిజానికి, యాభై ఏళ్ల ఉద్యమ జీవితంలో సన్యాల్‌ చాలాసార్లు పోలీసులకు దొరికారు.
నారాయణ సన్యాల్ భారతదేశంలో నక్సలైట్‌ ఉద్యమాన్ని ప్రారంభించిన తొలితరం నాయకుల్లో ఒకరు. ఆయన మావోయిస్టు పార్టీ అధిపతి గణపతి తరువాత, ఆ స్థాయి దళపతి.
మం.శా:అట్లా కాదు; చాంద్రాయణ వ్రతము చేయదలచుకొన్నవారు, వట, ఆర్క, అశ్వత్థ ఈమూడు జాతుల ఆకులలో ఏదైనా ఒకదానియందు భుజించి తరువాత నావ్రతము చేయవలనని దాని అర్ధము. అయ్యది విధిని సూచించుచున్నది కాని నిషేధము లేదు.
మం.శా:మీ ఉత్కళులు భగవంతుని అవతారములలో మత్స్యకూర్మ వరాహములనే భిజించి వేయుచున్నారు గదా. ఆయన శయ్యను భుజించుట మీకు తప్పు అనిపిస్తున్నదా?
శబ్దమంజరి చేతపట్టిన ప్రతిఒక్కరికీ సర్వమంగళేశ్వర శాస్త్రి గారి నామం సుపరిచితమే.సంస్కృతం అభ్యసించాలన్న ఆసక్తి గలవారికి ఎలా అభ్యసించాలో తెలియక సరియైన ప్రాథమిక పాఠ్య గ్రంథాలు లేక దారీ తెన్నూ తెలియకుండా ఉన్న అయోమయస్థితిలో శ్రీ సర్వమంగళేశ్వర శాస్త్రి గారు శబ్దమంజరి నీ, సమాసకుసుమావళి నీ రచించి మహోపకారం చేశారు.ఈ రెండూ ఒకే గ్రంథముగా సంపుటీకరింపబడి సంస్కృత బాలశిక్షగా ఒక్క ఆంధ్రశీమలోనే గాక ఆసేతుహిమాచలం వ్యాప్తిలో ఉంది.సంస్కృతం చదువుకోవాలనే వారికి నాటికి నేటికీ ఇదే శరణ్యం.సమాసకుసుమావళిలోని దిగువశ్లోకంలో వారి నామధేయాలు పొదుపరిచిఉన్నాయి.
శ్రీ శాస్త్రిగారు చాటూక్తులు మధురములు చమత్కార సంయుతములు.దక్షిణదేశయాత్రలో సర్వమంగళేశ్వర శాస్త్రి గారు, ఓరోజున ఆనందతాండవపురమనె ఒక అగ్రహారములో ఒక తమిళ బ్రాహ్మడు ఇంట్లో భోజనం చేసారు. ఆఇంట యజమానురాలు శాస్త్రిగారుకి నేయి వడ్డించింది. అనంతరం ఆనేతిగిన్నె మీద శాస్త్రిగారు చెప్పిన చాటువు
అర్ధము: ఆనందతాండవపురమున ఒక ద్రావిడుని యింటియందు ఆజ్యపాత్ర అరుంధతి నక్షత్రమువలె ఉంది. అంటే కనిపించి కనిపించకుండా మినుకుమినుకుమని ఉంది.అంటే అంత చిన్నది.అందులో గరిటి మెరుపు తీగవలె నాట్యమాడు చున్నది అంతలోనే కనిపించి అంతలో మాయమవుతున్నది.గరిటలోనుంచి పడే ఆజ్యధారను యోగసిద్ధి పొంది దివ్యదృష్టిని సంపాదించిన మహామహులు మాత్రమే చూడగలరు.
అమలాపురం తాలూకా ముంగండ గ్రామానికి చేరువలో ఉన్న గన్నవరమనే గ్రామములో శాస్త్రిగారు జన్మించారు. విజయనగర గజపతిరాజుల ఆస్థానములో విజయరామగజపతి, నారాయణగజపతి ల కాలములో పండితులుగా ఉండేవారు.ఆసేతుహిమాచలం పర్యటించారు. ఆయాదేశాలలో ఉన్న పెక్కురు సంస్కృత పండితులతో వాదోపవాదాలు చేసి జయించారు.వీరికి అభినవ కాళిదాసు అన్న బిరుదు ఉంది.
ఒకసారి జగన్నాధ క్షేత్రం వెళ్ళినప్పుడు శాస్త్రిగారు దేవదర్సనం చేసుకొని బయటికి వస్తూ ఆలయ ప్రాకారంలో ఉన్న మర్రిచెట్టు ఆకులు నాలుగు కోసి చేత్తో బట్టుకొన్నారట. అది ఒక ఉత్కళ పండితుడు చూచి ఇలా పృఛ్ఛ్హించినాడట.
అమంగళమగు వారమునకు మంగళవారమని పేరు పెట్టుట, అతి పాపులగు రాక్షసులకు పుణ్యజనులని పేరుపెట్టుట. సంతము అనృతములే పల్కు వీనికి సత్యప్ప అనిపేరు పెట్టుట ఈ మూడును ప్రసిద్ధి విపరీతములు.
ఇది రెవెన్యూ డివిజన్, అసెంబ్లీ, లోకసభ నియోజకవర్గాలకు కేంద్రంగా ఉంది.2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత మహబూబ్ నగర్ జిల్లా లోని ఇదే మండలంలో ఉండేది. ఈ పట్టణానికి నల్గొండ, రంగారెడ్డి, మహబూబ్ నగర్, వనపర్తి జిల్లాలు సరిహద్దులుగా ఉన్నాయి.తెలంగాణ రాష్ట్రం ఏర్పడిన తరువాత నాగర్‌కర్నూల్ ఒక జిల్లాగా మారింది, ఇది జిల్లా పరిపాలన కేంద్రం.ఇది చుట్టుపక్క గ్రామాలకు ఈ మండల కేంద్రం ఒక పెద్ద వ్యాపార కూడలి. చుట్టుపక్క గ్రామాల ప్రజలు వారాంతంలో సేద తీర్చుకొనుటకు ఇక్కడికి వచ్చి సినిమా చూసి పొతారు.ఒక్కపుడు ఇక్కడ 5 సినిమా హాళ్ళు వుండేవి. కానీ ఇప్పుడు 3 సినిమా హాళ్లు మాత్రమే ఉన్నాయి. చిన్నా పెద్ద పాఠశాలలు మొత్తం 50 దాక ఉన్నాయి.
ఈ మండలం నాగర్‌కర్నూల్ అసెంబ్లీ నియోజకవర్గం, నాగర్‌కర్నూల్ లోకసభ నియోజకవర్గంలో భాగంగా ఉంది. 2006 జడ్పీటీసి ఎన్నికలలో కాంగ్రెస్ పార్టీకి చెందిన వెంకటేశ్వరం మణెమ్మ విజయం సాధించింది.నాగర్ కర్నూల్ నియోజకవర్గంలో నాగర్ కర్నూల్ మండల స్థానం
ఈ మండలానికి ఉత్తరాన తాడూరు మండలం, తూర్పున తెల్కపల్లి, దక్షిణాన పెద్దకొత్తపల్లి, గోపాలపేట, పశ్చిమాన బిజినేపల్లి మండలాలు సరిహద్దులుగా ఉన్నాయి.
ముత్తారం లో ఉన్న ఒకప్రాథమిక ఆరోగ్య కేంద్రంలో ఇద్దరు డాక్టర్లు , నలుగురు పారామెడికల్ సిబ్బందీ ఉన్నారు. ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఒకరు పారామెడికల్ సిబ్బంది ఉన్నారు. ఒక పశు వైద్యశాలలో ఒక డాక్టరు, ముగ్గురు పారామెడికల్ సిబ్బందీ ఉన్నారు.సంచార వైద్య శాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో ప్రభుత్వ ప్రాథమిక పాఠశాలలు ఆరు, ప్రభుత్వ ప్రాథమికోన్నత పాఠశాల ఒకటి , ప్రభుత్వ మాధ్యమిక పాఠశాల ఒకటి ఉన్నాయి.సమీప బాలబడి కాటారంలో ఉంది.సమీప జూనియర్ కళాశాల కాటారంలోను, ప్రభుత్వ ఆర్ట్స్ / సైన్స్ డిగ్రీ కళాశాల మహదేవ్ పూర్లోనూ ఉన్నాయి. సమీప వైద్య కళాశాల, మేనేజిమెంటు కళాశాల కరీంనగర్లోను, పాలీటెక్నిక్ కాటారంలోనూ ఉన్నాయి.సమీప వృత్తి విద్యా శిక్షణ పాఠశాల కాటారంలోను, అనియత విద్యా కేంద్రం రామగుండంలోను, దివ్యాంగుల ప్రత్యేక పాఠశాల కరీంనగర్ లోనూ ఉన్నాయి.
ముత్తారం లో పోస్టాఫీసు సౌకర్యం ఉంది. సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. మొబైల్ ఫోన్ ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
ఇది సమీప పట్టణమైన రామగుండం నుండి 50 కి. మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత కరీంనగర్ జిల్లా లోని ఇదే మండలంలో ఉండేది.
సమీప సామాజిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. డిస్పెన్సరీ, పశు వైద్యశాల, సంచార వైద్య శాల గ్రామం నుండి 5 నుండి 10 కి.మీ. దూరంలో ఉన్నాయి. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
దొకులూరులో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉన్నాయి. లాండ్ లైన్ టెలిఫోన్ ఉంది. మొబైల్ ఫోన్ గ్రామానికి 5 కి.మీ. లోపు దూరంలో ఉంది. పబ్లిక్ ఫోన్ ఆఫీసు, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి.
దొకులూరులో ఉన్న ఒకప్రాథమిక ఆరోగ్య కేంద్రంలో ఇద్దరు డాక్టర్లు , పారామెడికల్ సిబ్బంది ముగ్గురు ఉన్నారు. ఒక ప్రాథమిక ఆరోగ్య ఉప కేంద్రంలో డాక్టర్లు లేరు. పారామెడికల్ సిబ్బంది ఒకరు ఉన్నారు.
సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల పాడేరులోను, ఇంజనీరింగ్ కళాశాల అనకాపల్లిలోనూ ఉన్నాయి. సమీప వైద్య కళాశాల, మేనేజిమెంటు కళాశాల విశాఖపట్నంలోను, పాలీటెక్నిక్ పాడేరులోనూ ఉన్నాయి.
గ్రామంలో ప్రభుత్వ ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి , ప్రభుత్వ మాధ్యమిక పాఠశాల ఒకటి ఉన్నాయి.
సమీప వృత్తి విద్యా శిక్షణ పాఠశాల అరకులోయలోను, అనియత విద్యా కేంద్రం అనకాపల్లిలోను, దివ్యాంగుల ప్రత్యేక పాఠశాల విశాఖపట్నం లోనూ ఉన్నాయి.
చిరతపూడిలో పోస్టాఫీసు సౌకర్యం ఉంది. సబ్ పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉంది.
ఆటో సౌకర్యం గ్రామానికి 5 కి.మీ. లోపు దూరంలో ఉంది. ప్రైవేటు బస్సు సౌకర్యం గ్రామానికి 5 నుండి 10 కి.మీ. దూరంలో ఉంది. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
గ్రామంలో ప్రభుత్వ ప్రాథమిక పాఠశాలలు నాలుగు, ప్రభుత్వ ప్రాథమికోన్నత పాఠశాల ఒకటి , ప్రభుత్వ మాధ్యమిక పాఠశాల ఒకటి ఉన్నాయి.
సమీప బాలబడి అవిడిలో ఉంది.సమీప జూనియర్ కళాశాల పుల్లేటికుర్రులోను, ప్రభుత్వ ఆర్ట్స్ / సైన్స్ డిగ్రీ కళాశాల మాచవరంలోనూ ఉన్నాయి. సమీప వైద్య కళాశాల, మేనేజిమెంటు కళాశాల అమలాపురంలోను, పాలీటెక్నిక్ ఐనవిల్లిలోనూ ఉన్నాయి.
సమీప వృత్తి విద్యా శిక్షణ పాఠశాల పుల్లేటికుర్రులోను, అనియత విద్యా కేంద్రం మాచవరంలోను, దివ్యాంగుల ప్రత్యేక పాఠశాల కాకినాడ లోనూ ఉన్నాయి.
గ్రామంలో వ్యవసాయ పరపతి సంఘం ఉంది. గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వాణిజ్య బ్యాంకు గ్రామం నుండి 5 కి.మీ. లోపు దూరంలో ఉంది. రోజువారీ మార్కెట్, వారం వారం సంత గ్రామం నుండి 5 కి.మీ. లోపు దూరంలో ఉన్నాయి.
ఏటీఎమ్, సహకార బ్యాంకు గ్రామం నుండి 5 నుండి 10 కి.మీ. దూరంలో ఉన్నాయి. వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉంది.
మొబైల్ ఫోన్ ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, ఇంటర్నెట్ కెఫె / సామాన్య సేవా కేంద్రం గ్రామానికి 5 కి.మీ. లోపు దూరంలో ఉన్నాయి. ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉంది.
జిల్లా రహదారి గ్రామం గుండా పోతోంది. రాష్ట్ర రహదారి గ్రామం నుండి 5 కి.మీ. లోపు దూరంలో ఉంది. జాతీయ రహదారి, ప్రధాన జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి.
ఈ గ్రామములో టెలిఫోన్ సౌకర్యం, పబ్లిక్ ఫోన్ ఆఫీసు సౌకర్యం, మొబైల్ ఫోన్ కవరేజి, పబ్లిక్ బస్సు సర్వీసు, ఆటో సౌకర్యం, ట్రాక్టరు ఉన్నాయి. సమీప ప్రైవేట్ బస్సు సర్వీసు, ఈ గ్రామానికి 5 కి.మీ. లోపు ఉన్నది.సమీప టాక్సీ సౌకర్యం , ఈ గ్రామానికి 5 నుండి 10 కి.మీ దూరములో ఉన్నది.సమీప పోస్టాఫీసు సౌకర్యం, సమీప ఇంటర్నెట్ కెఫెలు / సామాన్య సేవా కేంద్రాల సౌకర్యం , సమీప ప్రైవేటు కొరియర్ సౌకర్యం , సమీప రైల్వే స్టేషన్ , ఈ గ్రామానికి 10 కి.మీ కన్నా ఎక్కువ దూరములో ఉన్నాయి.సమీప జాతీయ రహదారి గ్రామానికి 5 నుంచి 10 కిలోమీటర్ల లోపు ఉంది. సమీప రాష్ట్ర రహదారి గ్రామానికి 10 కిలోమీటర్ల కన్నా దూరంలో ఉంది. . గ్రామంప్రధాన జిల్లా రోడ్డుతో అనుసంధానమై ఉంది. గ్రామం ఇతర జిల్లా రోడ్డుతో అనుసంధానమై ఉంది.
ఈ గ్రామములో 1 ప్రైవేటు బాలబడి, 5 ప్రభుత్వ ప్రాథమిక పాఠశాలలు, 1 ప్రైవేటు ప్రాథమిక పాఠశాల, 2 ప్రభుత్వ మాధ్యమిక పాఠశాలలు, 1 ప్రభుత్వ మాధ్యమిక పాఠశాల, ఉన్నాయి.సమీప సీనియర్ మాధ్యమిక పాఠశాల, సమీప అనియత విద్యా కేంద్రం , సమీప ఆర్ట్స్, సైన్స్, కామర్సు డిగ్రీ కళాశాల, సమీప మేనేజ్మెంట్ సంస్థ సమీప ఇంజనీరింగ్ కళాశాలలు, సమీప వైద్య కళాశాల, సమీప పాలీటెక్నిక్ , సమీప వృత్తి విద్యా శిక్షణ పాఠశాల, సమీప దివ్యాంగుల ప్రత్యేక పాఠశాల ఈ గ్రామానికి 10 కి.మీ కన్నా ఎక్కువ దూరములో ఉన్నాయి.
ఈ గ్రామములో ఏకీకృత బాలల అభివృద్ధి పథకం , అంగన్ వాడీ కేంద్రం , ఇతర , ఆశా కార్యకర్త , ఆటల మైదానం, ర్తాపత్రిక సరఫరా, అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి.సమీప సినిమా / వీడియో హాల్ , సమీప గ్రంథాలయం, సమీప పబ్లిక్ రీడింగ్ రూం, ఈ గ్రామానికి 5 నుండి 10 కి.మీ దూరములో ఉన్నాయి.